**Hertz Bilutleie bytter ut bildekk med langrennsski og går inn som sponsor av Team Coop.**

Hertz signerte nylig en avtale med IEC som ny sponsor av Team Coop. Sponsorsamarbeidet med Team Coop er én av flere satsinger Hertz Bilutleie har valgt å fokusere på innenfor idrett, aktivitet og lek i 2013.

- Vi i Hertz Norge synes det er viktig å være i aktivitet og finne på ting utendørs, gjerne sammen med familie og venner. Når Team Coop tok kontakt var vi ikke i tvil om at dette var noe vi ønsket å være med på, sier Salgs- og markedsdirektør Hallvard Nerbøvik i Hertz Bilutleie.

Hertz har i en årrekke støttet norsk idrett med konkurransedyktige betingelser på leiebil. –At vi går inn som sponsor av Team Coop underbygger den satsingen vi har gjort frem til i dag. Samtidig håper vi på at samarbeidet med Team Coop og IEC vil bidra til å få våre ansatte og ikke minst kunder til å bli enda mer aktive.

-Vi er veldig glad over å gå inn i et samarbeid med verdens ledende bilutleie selskap, Hertz. Vi har alltid benyttet oss av Hertz som uten tvil leverer den beste bilutleie servicen. Team Coop reiser mye i forbindelse med konkurranser og trening og vi har store behov for bilutleieåret rundt. Vi gleder oss allerede til neste reise!”, sier David Nilsson, Team Director i Team Coop.

Som Team Coops bilsponsor vil Hertz blant annet bistå med transport for utøvere og støtteapparat under årets Swix Ski Classics. Kunder og samarbeidspartnere vil få egne tilbud på leiebil, spesielt rundt årets Swix Ski Classics konkurranser.

Kontaktperson Hertz Norge: Hallvard Nerbøvik, e-post: hallvard@hertz.no / tlf: +47 906 20 899

David Nilsson, Team Director Team COOP, +46 709 181 578